Trutnov

Trutnov (tysk: Trautenau) er en tsjekkisk by som ligger nord i landet nær grensen til Polen. Den har cirka  30 000 innbyggere. Byen ligger i regionen Hradec Králové.

Byen ble trolig grunnlagt tidlig på 1200-tallet. Den lå i Østerrike inntil staten Tsjekkoslovakia ble opprettet etter 1. verdenskrig. Under krigen mellom Østerrike og Preussen ble slaget ved Trautenau utkjempet 27. juni 1866 og førte til en kostbar østerriksk seier. Etter München-traktaten i 1938 ble byen sammen med resten av Sudetenland innlemmet i Tyskland, men gitt tilbake til Tsjekkoslovakia etter Tysklands nederlag i 1945.

I 1904 stiftet tyske arbeidere i Trautenau Deutsche Arbeiterpartei (Tysk Arbeiderparti), DAP, for å forsvare sine interesser mot billig tsjekkisk arbeidskraft som drev streikebryteri. Tilhengerne begynte snart å kalle seg nasjonalsosialister. Partiet var en forgjenger for partiet med samme navn i München, som senere ble Adolf Hitlers naziparti.Hitler. Eine Biographie, (1973) ISBN 3-548-26514-6, norsk overs. s. 26f.

 Vennskapsbyer 
  Kamienna Góra (Polen)
  Baja, (Ungarn)
  Lohfelden, (Tyskland)
  Senica, (Slovakia)
  Strzelin, (Polen)
  Świdnica, (Polen)

 Referanser 

 Eksterne lenker 


Kategori:Byer i Hradec Králové (region)
Kategori:Byer i Böhmen
Kategori:Bosetninger første gang omtalt i 1260
Kategori:Byer grunnlagt i 1340